
RAPORT DE SPECIALITATE

privind aprobarea revocării dreptului de folosință gratuită acordat pe durata existenței construcției, Agenției Naționale pentru Locuințe a terenului în suprafață de 4348 mp, înregistrat în CF Drobeta Turnu Severin sub nr. 65355, având NC 65355, situat în Municipiul Drobeta Turnu Severin, Zona Roșiori


	Prin referatul de aprobare nr. __________/__________ Primarul Municipiului Drobeta Turnu Severin propune adoptarea unui proiect de hotărâre de consiliu local pentru  aprobarea revocării dreptului de folosință gratuită acordat pe durata existenței construcției, Agenției Naționale pentru Locuințe a terenului în suprafață de 4348 mp, înregistrat în CF Drobeta Turnu Severin sub nr. 65355, având NC 65355, situat în Municipiul Drobeta Turnu Severin, Zona Roșiori
0. Necesitatea și oportunitatea proiectului

Proiectul de hotărâre propus are ca scop aprobarea revocării dreptului de folosință gratuită acordat pe durata existenței construcției, Agenției Naționale pentru Locuințe a terenului în suprafață de 4348 mp, înregistrat în CF Drobeta Turnu Severin sub nr. 65355, având NC 65355, situat în Municipiul Drobeta Turnu Severin, Zona Roșiori
Acest demers este necesar și oportun din următoarele considerente:
1. faptul că unitatea administrativ-teritorială, Municipiul Drobeta Turnu Severin, urmează sa depună proiectul Construire locuințe sociale si pentru tineri în Municipiul Drobeta Turnu Severin în cadrul apelului de proiecte PNRR, Componenta 10, domeniul de intervenție I.2, Construire de locuințe pentru tineri care provin din grupuri/comunități vulnerabile- etapa II;
1. acordul de principiu exprimat de către Agenția Națională pentru Locuințe prin adresa numărul 10102/23.05.2022;
1. dispozițiile art. 350 alin.1 lit (b) din OUG nr. 57/2019 privind Codul administrativ conform cărora „autoritățile prevăzute la art.287 au următoarele obligații : - să solicite încetarea folosinței gratuite și restituirea bunului atunci când interesul public o cere”;
1. dispozițiile art.353 din OUG 57/2019 conform cărora ”radierea din cartea funciară a dreptului de folosință gratuită se efectuează în baza actului de revocare sau a actului prin care se constată stingerea dreptului de proprietate publică”
1. dispozițiile art. 874 alin 3 din Legea nr. 287/2009 privind Codul civil conform cărora „dispozițiile privind constituirea și încetarea dreptului de administrare se aplică în mod corespunzător (și în cazul dreptului de folosință cu titlu gratuit);
1. dispozițiile art. 869 din Legea nr. 287/2009 privind Codul civil conform cărora „dreptul de administrare (folosință gratuită) încetează odată cu încetarea dreptului de proprietate publică sau prin actul de revocare emis, în condițiile legii, dacă interesul public o impune, de organul care l-a constituit”

2. Analiza  economico – financiară

        Adoptarea proiectului de hotărâre și ulterior punerea în practică a acțiunii de construire de locuințe sociale va avea drept efect atragerea de fonduri la bugetul local, suplimentarea veniturilor în beneficiul autorității locale precum și creșterea nivelului de ocupare a forței de muncă.

3. Beneficiul pentru comunitate
 Prin adoptarea proiectului de hotărâre se creează premisele edificării de noi construcții la nivelul Municipiului Drobeta Turnu Severin fapt ce conduce la modernizarea sistemului arhitectonic local și nu în ultimul rând la crearea de noi locuri de muncă.

4.  Legalitatea 										
1. Susținerea proiectului din punct de vedere legal este fundamentata pe dispozițiile art. 84, art. 129  alin. 1, alin. 2 lit. (c), art. 139 alin. 1, alin. 3 lit (g), art. 196, alin 1 lit. (a), art. 350 alin 1 lit (b), art. 353, ale art.362 din O. U. G. nr. 57/05.07.2019 privind Codul administrativ, dispozițiile art. 874 alin 3, coroborate cu dispozițiile art. 869 din Legea nr. 287/2009 privind Codul civil.
In acest sens, in conformitate cu dispozițiile art.136 alin.8 lit.b din O.U.G. nr. 57/005.07.2019 privind Codul administrativ a fost întocmit raportul de specialitate al Direcției Patrimoniu cu privire la aprobarea revocării dreptului de folosință gratuită acordat pe durata existenței construcției, Agenției Naționale pentru Locuințe a terenului în suprafață de 4348 mp, înregistrat în CF Drobeta Turnu Severin sub nr. 65355, având NC 65355, situat în Municipiul Drobeta Turnu Severin, Zona Roșiori
	Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.
Atașăm prezentului raport:
1. Adresa nr. 10102/23.05.2022 emisă de către Agenția Națională pentru Locuințe;
1. Adresa nr. 18080/12.05.2022 emisă de către Direcția Dezvoltare locală si managementul proiectelor.

